**Մարզպետի տեղակալ Լևոն Սարգսյանի ելույթը Հայաստանում Ֆրանսիայի Հանրապետության արտակարգ և լիազոր դեսպան Ն.Գ. պարոն Ժան-Ֆրանսուա Շարպանտիեի հետ հանդիպմանը 14.11.2016թ.**

Նոյեմբերի 14-ին, Տավուշի մարզպետի տեղակալ Լևոն Սարգսյանն ընդունել է Հայաստանում Ֆրանսիայի Հանրապետության արտակարգ և լիազոր դեսպան Ն.Գ. պարոն Ժան-Ֆրանսուա Շարպանտիեին: Լևոն Սարգսյանը ողջունել է դեսպանին մարզպետ Հովիկ Աբովյանի և անձամբ իր անունից, շնորհակալություն է հայտնել Տավուշի մարզ աշխատանքային այց կատարելու և առաջիկայում կայանալիք հայ-ֆրանսիական համաժողովին մարզի մասնակցության հարցերն անձամբ քննարկելու համար: Մարզպետի տեղակալը նշել է, որ Տավուշի մարզը ֆրանսիայի հետ ապակենտրոնացված համագործակցության լավագույն օրինակներ ունի, ինչպիսիք են Օ դը Սենի նահանգի և Տավուշի մարզի, Իջևանի ու Վալանսի, Այրում ֆրութսի և Ռոն-Ալպի տարածաշրջանի միջև ձևավորված կապերը: ,,Համաժողովը կարող է խթան հանդիսանալ այդ կապերն ավելի խորացնելու, ինչպես նաև նոր ոլորտների համագործակցության հիմքը դնելու համար, հատկապես, որ Տավուշի մարզը բավականին մեծ նախադրյալներ ունի գյուղատնտեսության, տուրիզմի, մասնավորապես էկոտուրիզմի զարգացման համար,,-նշել է Լևոն Սարգսյանը:Մարզպետի տեղակալը դեսպանին է նեկայացրել նաև Տավուշի մարզի առանձին բնագավառներում կատարվող աշխատանքներն ու իրականացվող ծրագրերը: